recursal/SuperWikiNEXT-32B huggingface dataset:
פרופ' **יעקב ואן דר הודן** (בהולנדית: **Jacob van der Hoeden**; ‏27 ביולי 1891 – 1 בפברואר 1968) היה מיקרוביולוג וחוקר מדעי הווטרינריה.

קורות חיים
----------

ואן דר הודן נולד בהולנד. הוא קיבל תואר דוקטור למדעים בשנת 1921. בין השנים 1924 ל-1929 כיהן כחוקר בכיר במכון הממלכתי לבריאות העם בהולנד והיה מרצה לווטרינריה באוניברסיטת אוטרכט. בשנת 1929 התמנה לעמוד בראש מעבדות בית החולים האוניברסיטאי ובשנת 1932 נבחר לאגודה ההולנדית למדעי הטבע. פרופסור ואן דר הודן היה בר-סמכא בעל שם בינלאומי למחלות זואונוטיות.

יעקב ואן דר הודן ניצל, עם ארבעת ילדיו, בתקופת השואה הודות להולנדים נוצרים, שהסתירו את בני המשפחה במקומות שונים. אשתו נפטרה ממחלה לפני סוף מלחמת העולם השנייה.

בשנת 1948 הזמין, אהרן ציזלינג, שר החקלאות בממשלה הזמנית של מדינת ישראל את פרופסור ואן דר הודן להקים בישראל את המכון הווטרינרי. במכון זה כיהן עד 1955, עת עבר אל המכון למחקר ביולוגי בישראל בנס ציונה, שם עבד עד לפרישתו בשנת 1966. בשנת 1968 הוא נפטר בישראל.

החיידק *Leptospira kirschneri serotype vanderhoedeni* קרוי על שמו.

פרסים ואותות הוקרה
------------------

* פרס ישראל לחקלאות, 1961.
* פרס צימרמן, 1961

לקריאה נוספת
------------

* "ואיך קוראים לך עכשיו/לינקה" מאת תמי שם-טוב, על פי סיפורה של לינקה נילי גורן, הוצאת כנרת, זמורה, ביתן

קישורים חיצוניים
----------------

* נרי ליבנה, אנה פרנק גרסת ה"הפי אנד", באתר הארץ, 13 באפריל 2007
* יגאל וישינסקי, הומניסט גדול, באתר הארץ, 18 באפריל 2007
* סרטונים סיפור הצלתם של ואן דר הודן ומשפחתו בתקופת השואה, מפי בתו נילי גורן.
* יעקב ון דר הודן (1891-1968), דף שער בספרייה הלאומית

הערות שוליים
------------

1. ↑  שלושת חתני "פרס ישראל" למדע, דבר, 28 באפריל 1961

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309911205171
* BnF: cb155975161 (data)
* BPN: 35186067
* GND: 1029068879
* ISNI: 0000 0003 9502 3979
* NTA: 067800971
* RERO: 02-A013831617
* SUDOC: 131875477
* VIAF: 289600534
* WorldCat: viaf-289600534

 |
**גיא בראונשטיין** (נולד ב-1971) הוא כנר ומנצח ישראלי.

ביוגרפיה
--------

בראונשטיין נולד ברמת אפעל והחל את לימודי הכינור בגיל שבע. בישראל למד בהדרכתם של ולריה בלוטנר וחיים טאוב, ובארצות הברית בהדרכתם של גלן דיקטרו ופנחס צוקרמן.

בראונשטיין פיתח קריירה סולנית וקאמרית. כסולן הופיע עם תזמורות ברחבי העולם וכנגן מוזיקה קאמרית ניגן ברביעיית הוברמן, שהתפרקה בגלל נתק גאוגרפי בין הנגנים, והוא מנגן עם גדולי הנגנים בעולם, בהם מאוריציו פוליני, יפים ברונפמן, דניאל בארנבוים ועוד. בין השאר מרבה בראונשטיין לנגן עם מבצעים ישראלים, לא מתוך פטריוטיות לדבריו, אלא מתוך הערכה כנה ליכולתם המוזיקלית, הגבוהה לפי כל קנה מידה בינלאומי.

בשנת 2000 התמנה גיא בראונשטיין לכנר ראשי (קונצרטמייסטר) בפילהרמונית של ברלין, הנחשבת לאחת הטובות בעולם. במקביל אליו מעסיקה התזמורת עוד שני כנרים ראשיים, האחד יפני והאחר פולני. עד לקבלת התפקיד לא ניגן בראונשטיין מעולם בתזמורת אלא רק כסולן ובהרכבי מוזיקה קאמרית, אך חברי התזמורת בחרו בו פה אחד למשרת הכנר הראשי.

בראונשטיין הקים מחדש את פסטיבל רולנדסק בגרמניה שנסגר לפני שנים אחדות והוא המנהל המוזיקלי שלו. במסגרת הפסטיבל הוא מעלה 5 או 6 קונצרטים בשנה ומתכוון להרחיב את המסגרת ולכלול בה אמנות מזרח תיכונית בתחומים שונים.

בראונשטיין מופיע בפסטיבלי מוזיקה שונים בעולם, ביניהם הפסטיבל הבינלאומי למוזיקה קאמרית בירושלים מייסודה של אלנה בשקירובה לשנת 2009.

במקביל לעבודתו ככנר, בראונשטיין הוא גם מנצח והוא שימש לאחרונה ככנר סולן ומנצח עם התזמורת הסימפונית ירושלים, תזמורת נתניה הקאמרית הקיבוצית, התזמורת הסימפונית של המבורג ועם עוד תזמורת בגרמניה. 

בשנת 2013 עזב בראונשטיין את הפילהרמונית של ברלין במטרה להתרכז בקריירה שלו כסולן וכמנצח.

קישורים חיצוניים
----------------

ויקישיתוף מדיה וקבצים בנושא **גיא בראונשטיין** בוויקישיתוף

* גיא בראונשטיין, באתר MusicBrainz (באנגלית)
* גיא בראונשטיין, באתר Discogs (באנגלית)

* מאמר של עומר שומרוני 12/09/06
* נעם בן זאב, קונצרטמייסטר על אופניים, באתר הארץ, 5 באוגוסט 2004
* נעם בן זאב, גיא בראונשטיין, כינור ראשון לפילהרמונית של ברלין, עכבר העיר, 31.8.2009
* מאמר באתר "הבמה" מאפריל 2008
* עומר שומרוני, המוזיקאי גיא בראונשטיין: "מוזיקאים בארץ מקבלים שכר רעב", באתר גלובס, 30 ביולי 2013

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 10026140
* BnF: cb16206793j (data)
* GND: 13923666X
* ISNI: 0000 0000 8403 6369
* LCCN: no2013143734
* MusicBrainz: 5d0ba841-6f1e-4b45-aeee-2e0a684b71b1
* VIAF: 100527758
* WorldCat: lccn-no2013143734

 |
**כַּפַ֫אאַה** (בערבית: **الكفاءة**) הוא מושג בשריעה, בתחום הנישואים באסלאם. המשמעות המילולית של המושג היא שוויון, שקילוּת, שָׁוּוּת, או שִׁויוֹנִיוּת. המושג דן בהתאמה או אי ההתאמה הפוטנציאליים בין גבר ואישה להיות זוג נשוי. תאימות זו תלויה במספר גורמים הכוללים דת, מעמד חברתי, מוסר, אדיקות, עושר, שושלת ועוד.

באסכולות ההלכה השונות
---------------------

פוסקי ההלכה האסלאמיים מחזיקים בדעות שונות בנוגע לכפאאה, אף כי הם כולם מסכימים שצריכה להיות התאמה דתית בין בני זוג. לפי ההלכה האסלאמית, אישה מוסלמית יכולה להתחתן רק עם גבר מוסלמי, בעוד גבר מוסלמי יכול להתחתן עם אישה מוסלמית, נוצרית או יהודייה.

### עמדת האסכולה החנפית

לפי פוסקי ההלכה מהאסכולה החנפית, הכפאאה מייצגת מידתיות מיוחדת בין גבר לאישה בנישואין. לפי אסכולה זו, על החתן למלא אחר הדרישה ל- "כפאאה". קרי, שיהיה מתאים לאישה. ההתאמה הדרושה היא בעיקר - אך לא רק - במצבו הכלכלי של החתן. נישואי אישה עם גבר עני, שאינו מסוגל לשלם את המוהר שלה ולזון אותה במהלך הנישואין, הם נישואין המועדים לכישלון. מאחר שעם הגירושין חוזרת החובה למזונות הגרושה להיות מוטלת על קרוביה הזכרים, לפי סדר מסוים, מאפשר הדין השרעי לנציג אותם קרובים לוודא, כי הנישואין הם עם האדם "הנכון".

### עמדת האסכולה המאלכית

לפי פוסקי ההלכה מהאסכולה המאלכית, הכפאאה היא המידתיות בדת הן לבעל והן לאשה, ולכן היא מאפשרת לאישה לממש את זכותה להחליט על נישואיה.

### עמדת האסכולה השאפעית

לפי פוסקי ההלכה מהאסכולה השאפעית, הכפאהה עוסקת בגורמים של שושלת, דתיות, מקצוע, והיות הגבר והאישה נקיים מפגמים המאפשרים ביטול חוזה הנישואין.

### עמדת האסכולה החנבלית

לפי פוסקי ההלכה מהאסכולה החנבלית, הכפאאה מייצגת את הדמיון ואת המידתיות על בסיס חמישה גורמים שהם: דת, שושלת, עצמאות, עבודה ועושר.

הערות שוליים
------------

1. ↑  Kafa'ah, www.parouse.com (ארכיון)
2. ↑  r/EasternSunRising - The One thing (South-)East Asian diaspora communities across the world have failed to do // Part 1, reddit (באנגלית)
3. ↑  justice
4. ↑  Examples • WriteBetter, WriteBetter (באנגלית)
5. ↑  wikimili
6. ↑  WikiVisually.com, wikivisually.com
**פריץ פון שולץ** (בגרמנית: **Fritz von Scholz**;‏ 9 בדצמבר 1896 – 28 ביולי 1944), היה מפקד בכיר בוואפן אס אס שפיקד על כוחות במלחמת העולם השנייה.

תחת פיקודו ביצעו חייליו פשעי מלחמה בקרואטיה אלא ששולץ לא נתן את הדין על מעשיו היות ונהרג קודם לסיום המלחמה.

ביוגרפיה
--------

### קריירה מוקדמת

פון שולץ נולד ב-9 בדצמבר 1896 בפילזן, שהשתייכה לאימפריה האוסטרו-הונגרית, ובשנת 1914 עם פרוץ מלחמת העולם הראשונה התגייס פון שולץ לצבא האוסטרו-הונגרי, ולחם בשורותיו במהלך המלחמה.

לאחר המלחמה הצטרף פון שולץ בשנת 1921 לפרייקור ולחם עמו בשלזיה, ובשנת 1932 הצטרף לסניף האוסטרי של המפלגה הנאצית. בשנת 1933 ברח פון שולץ לגרמניה, לאחר שהיה מעורב בקטטה אלימה, ובשנת 1937 הצטרף לאס אס.

### מלחמת העולם השנייה

עם פרוץ מלחמת העולם השנייה פיקד פון שולץ על רגימנט האס אס "דר פיהרר", ולחם עמו במהלך המערכה על צרפת. לאחר מכן מונה פון שולץ למפקד הרגימנט "נורדלנד", אשר בשנת 1941 צורף לדיוויזיית פאנצר אס אס החמישית. במהלך מבצע ברברוסה לחם פון שולץ עם הרגימנט שבפיקודו כחלק מהקורפוס הממונע ה-14, ואף פיקד עליו בכיבוש טרנופול. על פעולותיו בקרבות קיבל פון שולץ ב-22 בנובמבר 1941 את עיטור הצלב הגרמני בזהב, וב-18 בינואר 1942 קיבל את עיטור צלב האבירים של צלב הברזל. בתחילת 1943 מונה פון שולץ למפקד חטיבת האס אס ה-1, אשר הייתה יחד עם חטיבת האס אס ה-2 תחת פיקוד קבוצת ארמיות מרכז, וב-1 במאי 1943 מונה למפקד דיוויזיית הפאנצרגרנדיר אס אס ה-11. בספטמבר 1943 נשלחה הדיוויזיה שבפיקודו לקרואטיה, שם פעלה כחלק מארמיית הפאנצר השנייה, ובדצמבר אותה שנה הועברה הדיוויזיה לחזית המזרחית, שם לחמה בגזרה הצפונית. פון שולץ לחם עם הדיוויזיה בקרב נארווה, וב-12 במרץ 1944 קיבל על פעולותיו תוספת עלי אלון לעיטור צלב האבירים של צלב הברזל. בסוף יולי 1944 נסוגה הדיוויזיה אל מעבר נהר נארווה, כתוצאה מהתמוטטות קבוצת ארמיות מרכז במבצע בגרטיון, וב-27 ביולי נפצע פון שולץ אנושות מפגיעת מטח ארטילרי. פון שולץ לא שרד את הפציעה ומת למחרת, ולאחר מותו הוענק לו ב-8 באוגוסט 1944 תוספת חרבות לעיטור צלב האבירים של צלב הברזל.

קישורים חיצוניים
----------------

* פריץ פון שולץ באתר lexikon-der-wehrmacht (בגרמנית)

הערות שוליים
------------

1. ↑  ראה ערך דיוויזיית הפאנצרגרנדיר אס אס ה-11

|  |  |
| --- | --- |
| בקרת זהויות עריכת הנתון בוויקינתונים | 
* GND: 129442461
* ISNI: 0000 0000 6602 6810
* NLP: a0000003632188
* VIAF: 90968565
* WorldCat (עם VIAF): 90968565

 |
**צב נהר מרי** (שם מדעי: ***Elusor macrurus***) הוא מין בסכנת הכחדה של צב קצר-צוואר אשר אנדמי לנהר מרי בדרום-מזרח קווינסלנד, אוסטרליה.

המין תואר לראשונה בצורה רשמית ב-1994. הסוג *Elusor* הוא סוג מונוטיפי המייצג שושלת עתיקה של צבים שנעלמו מההיסטוריה האבולוציונית של אוסטרליה.

מאפיינים
--------

צב נהר מרי הוא אחד הצבים הגדולים באוסטרליה. אורכו של השריון מגיע ל-400 מ"מ. צבע השריון עשוי לנוע מאדמדם לחום או כמעט שחור. חלקו התחתון של השריון בעל צבע בהיר יותר של קרם או ורדרד. צבע העור דומה לשריון ולרוב ורדרד בקצותיו וזנבו. להם נשימה בימודלית, ומסוגלים לקלוט חמצן דרך פתח ביב כאשר נמצאים מתחת למים. עם זאת הם עולים לפני השטח כדי לנשום אוויר בצורה רגילה.

מאפיין ייחודי של הזכרים הוא הזנב שאורכו עשוי להיות שני שלישים מאורך השריון. בזנבו יש עצם קשתית (Haemal arch) שאינה מצויה בצבים מודרניים אחרים, שתפקידה אינו ידוע. מאפיין ייחודי נוסף של צב נהר מרי הוא בינים ארוכים במיוחד מתחת ללסת התחתונה.

צב נהר מרי חי בנהרות זורמים ואזורים עשירים בחמצן באזור הנהר מרי. צבים זכרים עשויים להיות תוקפניים כלפי זכרים אחרים או צבים ממינים אחרים. הוא אוכל-כול וניזון מחומרים צמחיים כדוגמת אצות ומבעלי חיים קטנים כדוגמת צדפות.

בשנות ה-60 וה-70 של המאה ה-20 היה צב נהר מרי חיית מחמד פופולרית באוסטרליה, ובמשך תקופה של כ-10 שנים נשלחו כ-15,000 פרטים מדי שנה לחנויות. המין מוגדר כמין בסכנת הכחדה על פי חוק 1992 לשמירת הטבע של קווינסלנד ובהתאם לחקיקה הפדרלית של חוק הגנת הסביבה ושמירת המגוון הביולוגי. איגוד השימור העולמי IUCN כולל את המין ברשימה האדומה.

קישורים חיצוניים
----------------

ויקישיתוף מדיה וקבצים בנושא **צב נהר מרי** בוויקישיתוף
* צב נהר מרי, באתר ITIS (באנגלית)
* צב נהר מרי, באתר NCBI (באנגלית)
* צב נהר מרי, באתר Animal Diversity Web (באנגלית)
* צב נהר מרי, בבסיס הנתונים ARKive (באנגלית)
* צב נהר מרי, באתר האנציקלופדיה של החיים (באנגלית)
* צב נהר מרי, באתר GBIF (באנגלית)
* אתר למנויים בלבד פטריק ברקהם, גרדיאן, צב ירוק שיער שנושם מאיברי המין שלו התווסף לרשימת המינים בסכנת הכחדה, באתר הארץ, 12 באפריל 2018

הערות שוליים
------------

1. ↑  צב נהר מרי באתר הרשימה האדומה של IUCN
2. ↑  "Mary River Turtle". *Taronga* (באנגלית). 2010-07-10. אורכב מ-המקור ב-2018-04-14. נבדק ב-2018-04-13.
3. 1 2  Department of Environment and Heritage Protection, Mary River turtle, www.ehp.qld.gov.au (באנגלית)
**פנג**, היא קבוצה אתנית הידועה גם בשמות **פאן** ו**פהואין**, הנמצאת בגינאה המשוונית, צפון גבון, ודרום קמרון. נכון לשנת 2010, הפנג הם כ-85% מאוכלוסיית גינאה המשוונית, המרוכזים בעיקר במחוז ריו מוני. פנג הם גם האוכלוסייה העיקרית של גבון (בערך רבע מהאוכלוסייה). גם במדינות אחרות, במחוזות בהם הם גרים, הפנג היא אחת הקבוצות האתניות המשפיעות ביותר.

שפה
---

אנשי הפנג מדברים בעיקר את שפת הפנג, הידועה גם בשמות פהואין, פמואה ופנגואה. מוצא השפה משבטי הבנטו הדרומיים, והיא משתייכת למשפחת השפות הניז'ריות-קונגולזיות. שפת הפנג דומה לשפות האחרות מאותה המשפחה, הבטי והבולו. הנוכחות הגדולה ביותר של שפות כאלו היא מצפון לנהר האוגואה, בערך במרכז גבון.

הפנג העבירו את ההיסטוריה והשפה שלהם דרך מסורת שבעל פה מוזיקלית. הרבה מהפנג מכירים שפות אחרות חוץ משפת הפנג, הנפוצות בהן הן ספרדית, צרפתית, גרמנית, פורטוגזית ואנגלית. המסורת של שפה נוספת התפתחה אצל הפנג בזמן השליטה הקולוניאלית של ספרד בגינאה המשוונית, השליטה של צרפת בגבון, והשליטה של גרמניה ולאחר מכן צרפת בקמרון.

היסטוריה
--------

אנשי הפנג הם מהגרים בגינאה המשוונית, והם ככל הנראה היגרו ממרכז קמרון במהלך המאה ה-19.

האתנולוגים שיערו בהתחלה כי אנשי הפנג הם נילוטים, כלומר מוצאם הוא מאזור הנילוס, או אפילו מהמצרים הקדמונים, אך השערה זו הופרכה. על פי צירוף של הוכחות שונות, ההשערה כיום היא שמוצא הפנג הוא משבטי העמים, והם התחילו לחזור אל אפריקה בסביבות המאה השביעית או השמינית, עקב פלישות מהצפון, והמלחמות במערב אפריקה. ההגירה שלהם מקמרון יוחסה לניסיון בריחה מהאלימות של השעבוד ופשיטות העבדים, שביצעו בני שבט ההאוסה, אבל ישנם גם תיאוריות מתחרות. בעזרת שימוש בגלוטוכרונולוגיה, היסטוריונים גילו שהיו דוברים של שפת הפנג בדרום קמרון לפני יותר מ-4,000 שנים.

אנשי הפנג היו קורבנות לסחר העבדים הטרנס-אטלנטי והטרנס-סהרה במאות ה-16 וה-19. בסחר העבדים יוחס לאנשי הפנג קניבליזם על ידי מוכרי העבדים והמיסיונרים, כנראה בגלל עצמות וגולגולות אדם שנמצאו בתיבות עץ ליד הכפרים שלהם. טענה זו שומשה כדי להצדיק את מעשיהם של סוחרי העבדים. כשסוחרי העבדים פשטו על הכפרים של הפנג, אלפי אלילים מעץ שנמצאו בכפרים, והכפרים עצמם, נשרפו על ידי הפושטים. מאוחר יותר אתנולוגים שדיברו עם אנשי הפנג גילו שהם לא באמת היו קניבלים, אלא העצמות שנמצאו היו של אבותיהם.

קישורים חיצוניים
----------------

ויקישיתוף מדיה וקבצים בנושא **פנג** בוויקישיתוף
* פנג, באתר אנציקלופדיה בריטניקה (באנגלית)
* פאנג (עם מערב אפריקני), דף שער בספרייה הלאומית

הערות שוליים
------------

1. 1 2 3 4 5 6
2. 1 2
3. 1 2 3 4 5 6
4. ↑  People and Society, Equatorial Guinea, **The World Factbook**, Central Intelligence Agency, 2021-11-24
5. ↑  People and Society, Cameroon, **The World Factbook**, Central Intelligence Agency, 2021-11-15
6. ↑  People and Society, Gabon, **The World Factbook**, Central Intelligence Agency, 2021-11-19
7. ↑  Fang, Ethnologue (באנגלית)
8. ↑
9. ↑  Francesco D'Errico, Jean Marie Hombert, **Becoming Eloquent: Advances in the Emergence of Language, Human Cognition, and Modern Cultures**, John Benjamins Publishing, 2009. (באנגלית)
10. ↑
11. 1 2

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012431003305171
* BnF: cb119635455 (data)
* GND: 4075837-0
* LCCN: sh85047097
* SUDOC: 027636569

 |
פירוש נוסף ערך זה עוסק בחקלאי מריו לוי. אם התכוונתם לסופר, ראו מריו לוי (סופר).
מריו לוי, בשדה האורגני בשדה אליהו יחד עם נינו
**מריו משה לוי** (1924 - 3 במרץ 2018) היה חקלאי ישראלי, חבר קיבוץ שדה אליהו, מחלוצי החקלאות האורגנית בישראל, ומייסד הארגון לחקלאות ביולוגית אורגנית בישראל.

תולדות חייו
-----------

לוי נולד בטרייסט, איטליה בשנת 1924. הוא עלה לארץ ישראל ב-1939, בהיותו בן 15, במסגרת עליית הנוער, ולמד בבית הספר החקלאי מקוה ישראל. אביו נספה בשואה, אך אימו ואחיו ניצלו. ב-1941 הצטרף לוי לקיבוץ הדתי שדה אליהו, במסגרת גרעין של בוגרי מקוה ישראל. לוי ואשתו פריבה, ילידת גרמניה, גידלו בקיבוץ חמישה ילדים.
נפטר בשבת כי-תשא, ט״ז באדר התשע״ח, והובא למנוחות בבית העלמין בקיבוצו שדה אליהו.

חקלאות אורגנית
--------------

בשנות ה-60 היה לוי אחראי לגן הירק של הקיבוץ. השימוש הגובר בחומרי הדברה, עד ארבעים ריסוסים ליבול, והופעת מזיקים חסינים, עוררו בו אי נחת. בשנת 1969 אפשר לו מנחם בר-דרומא, האחראי לגידולי שדה במשרד החקלאות, להשתלם בשווייץ אצל ד"ר האנס מילר, הנחשב לגורו של החקלאות האורגנית.

בשובו ארצה, ניסה לוי להפיץ את הידע שרכש באמצעות משרד החקלאות, אך נתקל בסרוב. קיבוצו, שדה אליהו, הקצה לבקשתו שטח של 200 דונם לגידולים אורגניים. בניסוי שנמשך שלוש שנים, גידל לוי שבעה מינים שונים. בעקבות הצלחתו, סייע משרד החקלאות בייצוא התוצרת.

ב-1979 פרסם לוי את מאמרו **יסודות החקלאות הביו-אורגנית בשדה**. בעקבותיו, קבל תפקיד של מדריך לחקלאות אורגנית בשירות ההדרכה של משרד החקלאות.

ב-1982 הקים לוי את הארגון לחקלאות ביולוגית אורגנית בישראל, ועמד בראשו שנים רבות.

פרסים
-----

באוגוסט 2000 הוענק ללוי פרס על מפעל חיים מטעם 'הפדרציה הבינלאומית של תנועות חקלאות אורגנית' (IFOAM).

ב-2008 הוענק לו אות מפעל חיים בחקלאות מטעם מועצת הצמחים. בנימוקים להענקת הפרס נאמר:

> 
> למרות הביטול והזלזול בהם נתקל בתחילת הדרך, האמין בכל מאודו בחקלאות האורגנית ודחף בכל כוחו לקידומה ולפיתוחה של חקלאות זו בישראל. מריו לוי ראה בחקלאות האורגנית חלופה אמיתית ואפשרית לחקלאות המסורתית ופעל במשך עשרות שנים לקיימה, תוך הקפדה על כל מרכיב וללא ויתור על יבול התוצרת ואיכותה... מריו הגיע לכל מקום, הסביר, לימד ושכנע, והתוצאה לא איחרה לבוא: גזר, צנונית, תפוחי-אדמה ותמרים ישראליים, אורגניים, יוצאו לאירופה ונמכרו במחירים מרשימים.
> 
> 
> 
> 

ב-2013 ניתן לו תואר דוקטור של כבוד מאוניברסיטת בר-אילן

קישורים חיצוניים
----------------

* פודקאסט על סיפור חייו בשני חלקים, בפודקאסט "סיפור משפחתי"
* אתר הארגון לחקלאות ביולוגית אורגנית בישראל.
* רונית אנטלר, נביא החקלאות האורגנית בישראל(הקישור אינו פעיל), ביטאון הסתדרות המורים בישראל, אפריל 2003.
* תאיר שכנר רוכמן. צילומים: ירון קמינסקי, ג'וקים טובים, באתר הארץ, 10 בספטמבר 2003
* הענקת אות מפעל חיים בחקלאות מטעם מועצת הצמחים, 2008.
* קובי בן שמחון, ביקור בשדה אליהו, הקיבוץ האורגני הראשון בישראל, באתר הארץ, 12 בדצמבר 2009
* מריו משה לוי (אורכב 03.09.2013 בארכיון Wayback Machine) באתר אוניברסיטת בר-אילן
* אלי אשכנזי‏, "זרע באדמה ובנפשות": דרכו של נביא החקלאות האורגנית בישראל, באתר וואלה!‏, 10 במרץ 2018

הערות שוליים
------------

1. ↑  טקס הענקת תוארי דוקטור של כבוד באוניברסיטת בר-אילן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385591805171

 |
**האני אבובקר מוכתר** (בגרמנית: **Hany Mukhtar**; נולד ב-21 במרץ 1995) הוא כדורגלן גרמני המשחק כקשר התקפי בנאשוויל מה-MLS.

קריירה
------

מוכתר התחיל לשחק כדורגל בגיל צעיר מאוד בקבוצות נוער מקומיות ובגיל 7 הצטרף לאקדמיית הנוער של הרטה ברלין. הוא עלה בקבוצות הנוער ואף קפטן את קבוצת הנוער שזכתה באליפות ב-2012. בגיל 17 ערך את הופעת הבכורה שלו בקבוצה הבוגרת והפך לשחקן השני הצעיר ביותר שמשחק בהרטה ברלין.

ב-2015, חתם מוכתר בבנפיקה ליסבון אך הושאל לקבוצות שונות וב-2017 חתם בברונדבי מליגת העל הדנית. הוא היה לשחקן מפתח בקבוצה ואף זכה עמה בגביע ב-2018.

ב-2019, חתם מוכתר בנאשוויל, באותה תקופה קבוצת ההתרחבות החדשה ב-MLS. הוא הפך לשחקן מוביל בקבוצה וב-2022 זכה בתואר ה-MVP של הליגה לאחר שהוביל אותה לפלייאוף.

נבחרת לאומית
------------

מוכתר גם שיחק בנבחרות הצעירות של גרמניה ואף זכה עמן באליפות אירופה עד גיל 19 ב-2014.

קישורים חיצוניים
----------------

ויקישיתוף מדיה וקבצים בנושא **האני מוכתר** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Nashville SC sign German midfielder Hany Mukhtar as first DP, mlssoccer
2. ↑  U 19-Junioren: Europameisterschaft, 2014 in Ungarn, Finale, dfb
**קוזנצ'יק** (ברוסית: **Кузнечик**; בתרגום מילולי: **חגב**) היה גמל דו-דבשתי, שזכה להכרה בעקבות שירותו בצבא האדום בחזית המזרחית במלחמת העולם השנייה.

היסטוריה
--------

כחודש לאחר קרב סטלינגרד, יחידות צבאיות רבות של הצבא האדום הסובייטי השתמשו בגמלים באזור הדרומי של המלחמה כדי להעביר תחמושת, דלק לטנקים ולמטוסים, מזון, מים ואפילו חיילים פצועים. השימוש בבעלי חיים אלה כאמצעי תובלה נעשה הכרחי עקב הטופוגרפיה של הערבה האירואסייתית שבאזור קלמיקיה, וכן עקב מחסור בכלים מכניים אחרים.

ב-21 במרץ 1942 הוקמה יחידה 308 (אנ') תחת ארמיית המשמר הראשונה של הצבא האדום. היחידה הניעה מזון וציוד ממקום למקום באמצעות גמל דו-דבשתי שכונה "קוזנצ'יק" שהובא מקזחסטן. החיילים הוסיפו כי הגמל, בהיותו חיה גדולה, סייע לחיילים לאתר את היחידה ממרחק גדול.

הגמל השתתף יחד עם היחידה בקרב סטלינגרד, במבצע בגרטיון, במבצע פרוסיה המזרחית ולבסוף בקרב על ברלין. על פי האגדה, כשהגיעה היחידה לברלין, הביא מובילו של קוזנצ'יק את הגמל עד לבניין הרייכסטאג ההרוס כדי שיירק עליו.

עם זאת, יש מקורות הטוענים כי קוזנצ'יק לא הגיע לברלין, אלא נהרג בהתקפה גרמנית בשנת 1945 באזור הים הבלטי.

עיטורים
-------

על פי הדיווחים הוענקו לקוזנצ'יק שלושה פסי פציעה על פציעותיו בהפגזות השונות, וכן הוענקה לו "המדליה להגנת סטלינגרד" (אנ').

הערות שוליים
------------

1. ↑  "History of Kalmykia: Camel Battalion at war" (in Russian)
2. ↑  "A Brief History of Operation Bagration"
3. ↑  "Westward Into War With the Soviet Novelist and Reporter Vasily Grossman", *The New York Times*, February 1, 2006
4. ↑  "Kuznechik", *The Young Naturalist* 1980-2002, p.47 (in Russian)
5. ↑  Grossman, Vassily. *A Writer At War*, edited and translated by Antony Beevor and Luba Vinogradova, English edition, Pimlico (Random House), 2006, מסת"ב 1845950151

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קוזנצ'יק"**.
**דרור קשתי** (נולד ב-1975) הוא קצין צה"ל במילואים בדרגת תת-אלוף, כיהן כראש חטיבת הספקטרום וההגנה בסב"ר.

ביוגרפיה
--------

קשתי התגייס ב-1993 לצה"ל במסגרת העתודה האקדמית. ב-1997 סיים תואר ראשון בהנדסת חשמל מאוניברסיטת תל אביב. הוא מילא שורת תפקידים באגף המודיעין. ב-2007 מונה לראש ענף סייבר ביחידה 8200 וב-2011 מונה לראש ענף פיתוח ביחידה. בשנים 2013–2016 שירת כראש מחלקה באגף המודיעין.

ב-2016 מונה למפקד מרכז סייבר טכנולוגי ביחידה 8200. ב-2018 קודם לדרגת תת-אלוף ומונה לראש חטיבת הספקטרום וההגנה בסב"ר, תפקיד בו שירת עד פרישתו משירות הקבע ב-2021. במהלך שירותו באגף המודיעין זכה בפרס ביטחון ישראל ב-2011.

ב-2022 נמנה עם מייסדי חברת ההזנק סוויט סקיוריטי, העוסקת באבטחת מידע בענן, והוא משמש מנכ"ל החברה.

קשתי בעל תואר שני במנהל עסקים מאוניברסיטת תל אביב (2005). הוא בוגר המכללה לביטחון לאומי ותוכנית המנהיגות הבכירה של קרן וקסנר (2020). נשוי ואב לשניים.

הערות שוליים
------------

1. ↑  ראש חטיבת הספקטרום וההגנה בסב"ר נכנס לתפקידו, אתר צה"ל, 26 באוקטובר 2021
2. ↑  קורות חיים, דובר צה"ל
3. ↑  עידן בן טובים, ‏ה-CISO לשעבר של גוגל משקיע ב-CISO לשעבר של צה"ל, באתר Geektime‏, 9 באוגוסט 2023
4. ↑  מחזור מ"ג 2015/2016
5. ↑  בוגרי קרן וקסנר ישראל
**יוסטין קלימן** (1903 – דצמבר 1976) היה ראש המועצה הראשון של כפר שמריהו, בשנים 1950 עד 1951.

קלימן נולד בווירצבורג בגרמניה, והצטרף בנעוריו לתנועת נוער ציונית. את רעייתו לילי פגש בגרמניה ונישא לה בשווייץ. ב-1936 עלה יחד רעייתו לארץ ישראל.

קלימן התיישב עם אשתו בחיפה ולאחר מכן הם עברו הכשרה חקלאית. לאחר כשנה התיישבו בכפר שמריהו, ונמנו עם 53 המשפחות הראשונות שהתיישבו בו. בכפר ניהלו הזוג משק מעורב, שבו קיימו רפת ולול תרנגולות, וגידלו ירקות ועצי פרי. קלימן היה חבר שנים רבות בוועד המושבה ויו"ר הוועד. לאחר מכן נבחר להיות היו"ר הראשון של המועצה המקומית בשנם 1950-1951. בשנים שלאחר מכן היה חבר המועצה. 

היה פעיל באגודה החקלאית, בחברה קדישא ובבית הכנסת של הכפר. הוא ניהל את סוכנות הדואר, ונמנה עם מייסדי ארגון יוצאי מרכז אירופה והמפעל לעזרה הדדית. בבחירות לאספה המכוננת הוא הוצב במקום ה-62 ברשימת המפלגה הפרוגרסיבית. 

נפטר בדצמבר 1976. את הבית שבו גר יחד עם רעייתו, ברח' הזורע 24 בכפר שמריהו, תרמה לילי למועצה המקומית בערוב ימיה, להנצחת דור המייסדים ומורשתם. בביתם הוקם מוזיאון "בית ראשונים". רהיטי הבית, שאותם הביאו עמם מגרמניה והיו בבית במשך כל חייהם, שמורים בחדרים יחד עם חפציהם האישיים. כמו כן שומרו הרפת ומחסן הכלים של המשק. בין היתר המוזיאון כולל את ארכיון הכפר.

לקריאה נוספת
------------

* **כפר שמריהו - 60 שנה: 1937 - 1997**, ספר מטעם המועצה המקומית כפר שמריהו, 1997

קישורים חיצוניים
----------------

* יוסטין קלימן, באתר המועצה המקומית כפר שמריהו
* רשימת המייסדים, באתר מוזיאון בית ראשונים
* אודות בית ראשונים, באתר מוזיאון בית ראשונים

הערות שוליים
------------

1. ↑  קואליציה מקיר אל קיר בראשות ישראל דונסקי בכפר שמריהו, מעריב, 24 בנובמבר 1965
2. ↑  רשימת מועמדים של המפלגה הפרוגרסיבית, דבר, 23 בינואר 1949
3. ↑  אתר "Billiongraves"

| ראשי מועצת כפר שמריהו |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| יוסטין קלימן | ברוך וייל | ישראל דונסקי | שרגא מילשטיין | שמואל בן-טובים | דרור אלוני | סרג' קורשיא |
| 1948–1949 | 1949–1965 | 1965–1983 | 1983–1998 | 1998–2005 | 2005–2018 | 2018 ואילך |

 |
**ארסין דסטאנולו** (בטורקית: **Ersin Destanoğlu**; נולד ב-1 בינואר 2001 בגזיוסמנפאשה שבטורקיה) הוא כדורגלן טורקי המשחק בעמדת השוער בקבוצת בשיקטש מליגת העל הטורקית.

קריירת מועדונים
---------------

דסטאנולו גדל במחלקת הנוער של בשיקטש מליגת העל הטורקית. לאחר עזיבתו של השוער הראשון של המועדון, לוריס קאריוס, הפך דסטאנולו לשוער הראשון בחודש יוני 2020. ב-13 ביוני ערך את הופעת הבכורה שלו במועדון, בהפסד 1–2 לאנטליהספור במסגרת המחזור ה-27 בליגה לעונת 2019/2020. בסך הכל ערך דסטאנולו שמונה הופעות ליגה בעונה זו.

בעונת 2020/2021, בה זכתה בשיקטש באליפות טורקיה ובגביע הטורקי, ערך דסטאנולו 35 הופעות ליגה.

ב-15 בספטמבר 2021 ערך את הופעת הבכורה שלו בליגת האלופות, בהפסד 1–2 לבורוסיה דורטמונד במסגרת שלב הבתים לעונת 2021/2022.

תארים
-----

בשיקטש
* אליפות טורקיה (1): 2020/2021
* הגביע הטורקי (1): 2020/2021

קישורים חיצוניים
----------------

ויקישיתוף מדיה וקבצים בנושא **ארסין דסטאנולו** בוויקישיתוף
* ארסין דסטאנולו, ברשת החברתית אקס (טוויטר)
* ארסין דסטאנולו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Antalyaspor maçında kale Ersin Destanoğlu'nun! Ersin Destanoğlu kimdir? באתר Fotomaç, ‏ 13 ביוני 2020 (בטורקית)
2. ↑  Beşiktaş: 1 - Antalyaspor: 2 MAÇ SONUCU באתר Habertürk, ‏ 13 ביוני 2020 (בטורקית)
**מרלי אקה** (בצרפתית: **Marley Aké**; נולד ב-5 בינואר 2001 בבזייה שבצרפת) הוא כדורגלן צרפתי המשחק בעמדת קשר הכנף בקבוצת יובנטוס מהסרייה א'.

קריירת מועדונים
---------------

אקה גדל במחלקות הנוער של אגדה, מונפלייה ובזייה. בשנת 2018 חתם באולימפיק מרסיי מליגת העל הצרפתית והחל לשחק בקבוצת המילואים של המועדון. ב-29 בספטמבר 2019 ערך את הופעת הבכורה שלו בקבוצה הראשונה של המועדון, כשהחליף את ואלר ז'רמן בדקה ה-84 בתיקו 1-1 נגד סטאד רן במסגרת המחזור השמיני בליגה לעונת 2019/2020. ב-3 בנובמבר 2020 ערך את הופעת הבכורה שלו בליגת האלופות, כשהחליף את פלוריאן תובאן בדקה ה-82 בהפסד 0–3 לפורטו במסגרת שלב הבתים לעונת 2020/2021. בסך הכל ערך 18 הופעות ליגה במדי המועדון.

ב-28 בינואר 2021 חתם אקה על חוזה לארבע עונות וחצי ביובנטוס מהסרייה א'. ב-18 בינואר 2022 ערך את הופעת הבכורה שלו בקבוצה הראשונה של המועדון, כשהחליף את חואן קוואדראדו בדקה ה-75 בניצחון 1–4 על סמפדוריה במסגרת קופה איטליה. ב-13 בפברואר ערך את הופעת הבכורה שלו במסגרת הליגה, כשהחליף את אלברו מוראטה בדקה ה-86 בתיקו 1-1 נגד אטאלנטה במסגרת המחזור ה-25 לעונת 2021/2022. הוא ערך ארבע הופעות ליגה בעונה זו.

קישורים חיצוניים
----------------

* מרלי אקה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Marley Akè è bianconero. Tongya al Marsiglia - Juventus באתר הרשמי של יובנטוס, 28 בינואר 2021 (באיטלקית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרלי אקה"**.
**מגלן שחור-פנים** (שם מדעי: *Theristicus melanopis*) הוא מין של מגלן, המצוי במישורי עשב פתוחים בדרום אמריקה, במדינות ארגנטינה, צ'ילה ופרו. סיווגו של המגלן שחור-הפנים שנוי במחלוקת; ישנה דעה שלפיה הוא תת-מין של המגלן חום-הצוואר, אף על פי שהם נחשבים למינים נפרדים על פי רוב המוסדות המדעיים. אין למגלן שחור-הפנים תת-מינים.

מאפיינים
--------

אורכו של המגלן כ-75 ס"מ, ומשקלו כ-1.1 עד 1.4 ק"ג. הראש, הצוואר והבטן התחתונה חומים-צהבהבים, הכיפה והמפרקת חומות; הרגליים אדומות, מסביב לעין יש עור חשוף בצבע שחור, ועל הגרון יש דלדל שחור. אף על פי שנוצות התעופה עצמן שחורות, נוצות הכיסוי (הנוצות שמכסות אותן) אפורות בהירות. העיניים אדומות. 

מגלן שחור-פנים רועש מאוד בעונת הרבייה, אך גם באתרי הלינה או כשהוא בלהקות. אף שבתי הגידול המועדפים עליו הם מישורי עשב, ניתן לראות אותו גם בעמקים עם צמחי קנה מצוי, בביצות, באגמים ובגדות נהרות. לא ניתן לראות את המגלן הזה בגבהים שמעל 3,000 מטרים מעל גובה פני הים. 
מגלן זה ניזון מחרקים, דו-חיים, רכיכות ותולעים. לעיתים אחוקות גם מעופות ומכרסמים. את מזונו הוא משיג על-ידי חיטוט וגישוש במים הרדודים ובבוץ. הוא עושה זאת ביחידות, בזוגות או בקבוצות.
כשהוא נודד, המגלן שחור-הפנים עף בלהקות גדולות, העשויות לכלול כ-100 פרטים ומסודרות בצורת שורה.

עונת הרבייה מתרחשת בין החורף לסתיו, ושונה באוכלוסיות שונות. המגלנים מקננים בדרך כלל בקבוצות של כ-10 עד 50 פרטים. הנקבה והזכר מקימים קן מענפים וזרדים. הנקבה מטילה 2–3 ביצים, והגוזלים פורחים מהקן לאחר 35–40 ימים.

קישורים חיצוניים
----------------

ויקישיתוף מדיה וקבצים בנושא **מגלן שחור-פנים** בוויקישיתוף
* מגלן שחור-פנים, באתר ITIS (באנגלית)
* מגלן שחור-פנים, באתר NCBI (באנגלית)
* מגלן שחור-פנים, באתר Animal Diversity Web (באנגלית)
* מגלן שחור-פנים, בבסיס הנתונים ARKive (באנגלית)
* מגלן שחור-פנים, באתר האנציקלופדיה של החיים (באנגלית)
* מגלן שחור-פנים, באתר GBIF (באנגלית)
* מגלן שחור-פנים, אתר אויסואקס-בירדס
* מגלן שחור-פנים, אתר הרשימה האדומה של IUCN

הערות שוליים
------------

1. ↑  מגלן שחור-פנים באתר הרשימה האדומה של IUCN
2. ↑  שנוי במחלוקת
3. ↑  מין המגלן *T. branickii* מוזכר בוויקיפדיה האנגלית כתת-מין של המגלן שחור-הפנים, אך לפי עדכון באתר IUCN (שבוסס על מחקר שבוצע ב-2014), הוא נחשב כיום למין נפרד.
**רונן הר צבי** (נולד ב-13 באוקטובר 1976) הוא שחמטאי ישראלי אמריקאי בדרגת רב אמן.

קורות חיים
----------

רונן הר צבי החל לשחק שחמט בגיל חמש והתחיל להתאמן בגיל 10 במרכז ביכורי העיתים בתל אביב. בגיל 16 הוא עבר להתאמן אצל אלכסנדר חוזמן. בשנת 1990, באליפות העולם לנוער עד לגיל 14 הוא היה שישי (דב צפרוני סיים במקום החמישי). באליפות העולם בשחמט לנערים עד לגיל 16 בשנת 1991 הוא היה שלישי ובשנת 1992 הוא זכה באליפות העולם לגילו (פטר סבידלר היה שני ודניאל פרידמן היה שלישי).

בשנת 1995 בתחרות בראשון לציון הר צבי היה שלישי (בוריס אלתרמן שני ואלכסנדר פינקל רביעי). באותה שנה בתחרות בתל אביב הוא היה שלישי (אחרי אמיל סוטובסקי שניצח וגד רכליס שסיים במקום השני).

בשנת 1995 הוענקה להר צבי דרגת רב אמן.

בשנת 1996 הוא סיים במקום ה-5 תחרות בתל אביב (ניצח בוריס קנצלר). בשנת 1998 באליפות העולם לשחמטאים עד גיל 26 הר צבי סיים במקום הרביעי.

במקביל לקריירה בשחמט, הר צבי החל לעבוד בבורסה לניירות ערך בתל אביב ובשנת 2003 עבר לארצות הברית בה המשיך לעבוד בתחום זה.

בתחילת המאה ה-21 הוא החל לאמן באוניברסיטת טקסס באוסטין.

קישורים חיצוניים
----------------

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

* רונן הר צבי, באתר צ'סגיימס (באנגלית)
* רונן הר צבי, באתר פיד"ה (באנגלית)
* רונן הר צבי, באתר האיגוד הישראלי לשחמט

הערות שוליים
------------

1. ↑  רונית הורביץ, עוד ילד פלא, חדשות, 14 ביולי 1992
**מישל ניקסטרו** (באנגלית: **Michelle Nicastro**;‏ 31 במרץ 1960 – 4 בנובמבר 2010) הייתה שחקנית אמריקאית.

ביוגרפיה
--------

ניקסטרו נולדה בוושינגטון די. סי. אביה היה רופא עיניים. ב-1984 שיחקה בסרט הריקודים "Body Rock".

בסרט "כשהארי פגש את סאלי..." היא שיחקה את חברתו מהאוניברסיטה של הארי.

היא דיבבה את הנסיכה אודט בסרט "סוד הממלכה הקסומה", היא המשיכה לדבב אותה גם בשני סרטי ההמשך הראשונים בסדרה סוד הממלכה הקסומה. בנוסף היא גם הייתה מועמדת לדיבוב "בל" בסרט "היפה והחיה".

מ-1989 ועד 1990 שיחקה זמרת באופרת הסבון "סנטה ברברה", בנוסף היא הופיעה בפרקים של מספר סדרות טלוויזיה וביניהן "מי הבוס?".

בתיאטרון שיחקה ב-1983 במחזמר "מרלין", ב-1988 שיחקה את אפונין במחזמר "עלובי החיים".

בנוסף למשחק היא הקליטה מספר שירים כזמרת, היא גם ביצעה תפקיד שירה בפרק של זינה הנסיכה הלוחמת.

היא נישאה למפיק סטיב סטארק ונולדו להם שתי בנות.

קישורים חיצוניים
----------------

* 

* אתר האינטרנט הרשמי של מישל ניקסטרו

* מישל ניקסטרו, במסד הנתונים הקולנועיים IMDb (באנגלית)

* מישל ניקסטרו, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322621405171
* BnF: cb14211018k (data)
* GND: 134882911
* ISNI: 0000 0001 0718 5923
* LCCN: n94023781
* MusicBrainz: bbec1064-98c1-436f-8bca-6f90e9af9271
* NTA: 372668011
* SUDOC: 16074332X
* VIAF: 53375892
* WorldCat: lccn-n94023781

 |
**יאן סטניסלבסקי** (בפולנית: **Jan Stanisławski**‏; 24 ביוני 1860 – 6 בינואר 1907) היה צייר מודרניסטי פולני, מחנך לאמנות, ומייסד וחבר בקבוצות אמנות חדשניות וחברות ספרותיות, בהן הזצסיון הווינאי. בשנת 1906 הוא הפך לפרופסור מן המניין באקדמיה לאמנויות יפות בקרקוב.

קריירה
------

בתחילה למד סטניסלבסקי מתמטיקה באוניברסיטת ורשה (1879–1882), ולאחר מכן במכון הטכני הקיסרי בסנט פטרסבורג. הוא החל ללמוד ציור בסטודיו לאמנות בוורשה שהפך מאוחר יותר לבית הספר לאמנויות יפות. בשנת 1883 נרשם לבית הספר לאמנויות יפות בקרקוב. בשנת 1885 המשיך את לימודיו בפריז אצל צ'ארלס אמיל אוגוסט דוראנד. בעת שהותו בפריז הוא נסע וביקר באיטליה, ספרד, שווייץ, גרמניה, אוסטריה ומזרח גליציה.

עבודותיו המוקדמות הוצגו בחנוכתו של סלון דה שאמפ דה מארס בפריז בשנת 1890 ובחברת קרקוב לאמנויות יפות בשנת 1892. בשנות ה-90 של המאה ה-19 הוא המשיך בנסיעות וספרי הרישום שלו התמלאו ברישומים מברלין. דרזדן, פראג, קרקוב, ומקומות שונים באוקראינה.

בשנת 1897 הוא יזם ועזר בארגון התערוכה הנפרדת לציור ופיסול באולם הבדים של קרקוב. באותה שנה הוא הפך למורה לציור נוף בבית הספר לאמנויות יפות בקרקוב, ובשנת 1906 – לאחר ששודרג בית הספר לאקדמיה בשנת 1900 – הוענק לו תואר פרופסור מלא וגם לימד בבית הספר הפרטי לציור ורישום לנשים של תאודור אקסנטוביץ' ובבית הספר לאמנות לנשים בקרקוב. מיקולה בורצ'ק היה בין תלמידיו.

הוא הקים את חברת האומנים הפולנים אגודת שטוקה ("אמנות") בקרקוב בשנת 1897. מאוחר יותר הוא הפך לסגן היו"ר ולבסוף ליו"ר אותה חברה, והציג את עבודותיו בתערוכות רבות שארגנו על ידה. בשנת 1898 הוא הפך לחבר בתנועת "הזצסיון הווינאי", ויצירותיו הוצגו איתם בשנים 1901, 1902 ו-1905. בשנת 1901 הוא הפך לחבר מייסד של החברה הפולנית לאמנויות שימושיות.

לאחר מותו נפתחו שתי תערוכות בארמון האמנות על ידי אגודת ידידי קרקוב לאמנויות יפות בנובמבר 1907, האחת הציגה 154 מציורי השמן שלו, וגם רישומים וצבעי מים, והשנייה הציגה עבודות של תלמידיו המצטיינים הרבים.

סטניסלבסקי נקבר בבית העלמין רקוביצקי בקרקוב.

גלריה
-----

* נהר הוויסלהנהר הוויסלה
* כוורותכוורות
* לילה יורדלילה יורד
* קתדרלה בקייבקתדרלה בקייב
* הדנייפר הדנייפר
* עננים עננים
* דיוקן עצמי דיוקן עצמי
* נוף באוקראינה נוף באוקראינה

קישורים חיצוניים
----------------

ויקישיתוף מדיה וקבצים בנושא **יאן סטניסלבסקי** בוויקישיתוף
* יאן סטניסלבסקי, באתר "Find a Grave" (באנגלית)

הערות שוליים
------------

1. ↑  Jan Stanisławski | Życie i twórczość | Artysta, Culture.pl (בפולנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 128628332
* ISNI: 0000 0001 0875 8826
* LCCN: n2002011706
* NKC: js2015872637
* SUDOC: 126577935
* ULAN: 500115820
* VIAF: 18281312
* WorldCat: lccn-n2002011706

 |
**ניר אייל** (נולד ב-19 בפברואר 1980) הוא מחבר ספרי עיון אמריקאי יליד ישראל, מרצה ויזם שידוע כמחבר רב המכר, *Hooked: How to Build Habit-Forming Products*.

ביוגרפיה
--------

ניר אייל נולד בחדרה, ישראל. כשהיה בן שלוש, משפחתו היגרה לארצות הברית והתיישבה בפרבר של אורלנדו, פלורידה. הוא למד תואר ראשון באוניברסיטת אמורי בשנת 2001. לאחר מכן עבד בקבוצת בוסטון קונסלטינג גרופ ובחברת התקנת פאנלים סולאריים לפני שלמד באוניברסיטת סטנפורד לתואר שני במנהל עסקים.

קריירה אקדמית ופרסומים
----------------------

לאחר שסיים את לימודי התואר השני במנהל עסקים בסטנפורד בשנת 2008, אייל וסטודנטים עמיתים הקימו חברה שפרסמה מודעות מקוונות בפייסבוק - אייל שימש כמנכ"ל. עבודתו זו עוררה את התעניינותו בפסיכולוגיה של המשתמשים, והוא הפך ליועץ בעיצוב מוצרים. בשנת 2012 לימד קורס בנושא בתוכנית עיצוב מוצרים בבית הספר להנדסה באוניברסיטת סטנפורד.

המומחיות של אייל היא בהנדסת התנהגות, המשלבת אלמנטים של מדעי ההתנהגות כדי לאפשר למעצבי תוכנה לפתח מוצרים יוצרי הרגלים לעסקים. הוא לימד קורסים באוניברסיטאות, נשא נאומים ופרסם ספרים על חיבור פסיכולוגיה וטכנולוגיה ועסקים. כתיבתו פורסמה בחברת *Fast Company*, *Harvard Business Review*, *The Atlantic* והוצאות אחרות.

בשנת 2014 פרסם אייל את ספרו הראשון, *Hooked: How to Build Habit-Hinging Products*, שהפך לרב המכר של וול סטריט ג'ורנל. הכותרת משקפת את הרעיון של אייל לגבי "מודל הקרס" ("hook model"), שמטרתו "לבנות מוצרים שיוצרים התנהגות יוצרת הרגלים אצל משתמשים באמצעות מחזור לולאה שמורכב מטריגר, פעולה, תגמול משתנה והמשך השקעה."

בספטמבר 2019 פורסם ספרו השני, *Indistractable: How to Control Your Attention and Choose Your Life,* שנכתב בשיתוף עם ג'ולי לי. תרגום לעברית יצא ב-2022 בהוצאת אגם.

אייל התבטא נגד הצעות להסדרת טכנולוגיות ליצירת הרגלים וטען כי באחריות המשתמש הפרטי לשלוט בשימוש במוצרים כאלה.

ספריו
-----

* Eyal, Nir (2019). *Indistractable: How to Control Your Attention and Choose Your Life*. BenBella Books. ISBN 978-1948836531.
* Eyal, Nir (2014). *Hooked: How to Build Habit-Forming Products*. Random House. ISBN 978-1591847786.

קישורים חיצוניים
----------------

ויקישיתוף מדיה וקבצים בנושא **ניר אייל** בוויקישיתוף
* אתר האינטרנט הרשמי של ניר אייל
* ניר אייל, ברשת החברתית פייסבוק
* ניר אייל, ברשת החברתית אקס (טוויטר)
* ניר אייל, ברשת החברתית אינסטגרם
* ניר אייל, ברשת החברתית LinkedIn
* ניר אייל, ברשת החברתית Goodreads

הערות שוליים
------------

1. ↑  אתר למנויים בלבד תפסיקו להאשים אחרים, אתם אשמים בהתמכרות של הילדים שלכם לטלפון, באתר הארץ, 28 באוגוסט 2019
2. ↑  אסף גלעד, המוח שלנו על קנדי קראש, באתר כלכליסט, 31 בינואר 2015
3. ↑  ממוקדים - איך להימנע מהסחות דעת ולהצליח בחיים באתר אגם הוצאה לאור
4. ↑  NPR/TED Staff, Nir Eyal: How Easy Is It To "Unhook" Ourselves From Our Devices?, NPR, ‏5 ביוני 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007343318005171
* BIBSYS: 14046237
* BnF: cb177667704 (data)
* GND: 1106118952
* ISNI: 0000 0004 5708 4516
* LCCN: n2014034139
* LNB: 000218366
* NDL: 001173411
* NKC: ctu2016907948
* NLK: KAC201501415
* RERO: 02-A024763881
* SUDOC: 250307480
* VIAF: 42150565643506251341
* WorldCat: lccn-n2014034139

 |
**ארנה סארינן** (בפינית/שוודית: **Aarne Saarinen**; ‏ 5 בדצמבר 1913 - 13 באפריל 2004) היה יושב ראש המפלגה הקומוניסטית של פינלנד בין השנים 1966–1982, מחלוצי האירו-קומוניזם, המגמה של מפלגות קומוניסטיות במערב להתנתק מן ההגמוניה של ברית המועצות.

תולדות חייו
-----------

סארינן נולד בכפר סמוך להלסינקי בקהילה של פינים שוודים והתחנך בשוודית, עד מעבר המשפחה לבירה בגיל 14, לא ידע כלל פינית. אביו היה סתת שלחם במלחמת האזרחים הפינית (1918) במסגרת "המשמרות האדומים", נמלט לברית המועצות ושב לביתו מאוחר יותר.

החל משנת 1932 היה סארינן פעיל באיגוד המקצועי של מקצועות הבנייה, ב-1934 הצטרף למפלגה הקומוניסטית שפעלה במחתרת. ב-1941 לחם במסגרת צבא פינלנד במלחמת החורף ולאחר מכן לחם גם ב"מלחמת ההמשך" ושב לביתו ב-1944. סארינן שב לפעילות במפלגה הקומוניסטית, שהייתה כעת חוקית. בין השנים 1952–1954 כיהן כמזכיר הכללי של האיגוד הבינלאומי לבנייה ותעשיית עץ ובין השנים 1954–1966 היה יו"ר איגוד פועלי הבניין בפינלנד. בשנת 1962 נבחר כחבר הפרלמנט הפיני.

ב-1966 נבחר למזכ"ל המפלגה הקומוניסטית הפינית, והוביל אותה לאחר הבחירות לקואליציית מרכז-שמאל בראשות רפאל פאסיו. למרות חברותו בקואליציה סירב לכהן במשרת שר בממשלה. כבר אז החלה להיווצר כנגדו אופוזיציה בתוך מפלגתו שהתנגדה לקו המתון-מדי שהוביל. ב-1968 גינה באופן גלוי את הפלישה הסובייטית לצ'כוסלובקיה לדיכוי "האביב של פראג" ולא חזר בו גם לאחר שננזף על ידי שגריר ברית המועצות בפינלנד. ב-1969 זומן לקרמלין, שם קיבל הטפה מפיו של מיכאיל סוסלוב, אך המשיך להוביל את מפלגתו בדרך של קומוניזם מתון ואוטונומי מתכתיבי מוסקבה, שזכה לכינוי "אירו-קומוניזם". במקביל להפיכתו לדמות ציבורית מרכזית ולידידם של ראש הממשלה פאסיו ונשיא פינלנד אורהו קקונן, גברה והלכה ההתנגדות לדרכו בתוך מפלגתו, שאמנם לא התפצלה מטעמים טקטיים, אך הייתה מפולגת ומפוצלת בין תומכיו לתומכיו הקו הקומוניסטי הנוקשה.

קישורים חיצוניים
----------------

* נקרולוג בעיתון הלסינקי-סנומט

|  |  |
| --- | --- |
| בקרת זהויות עריכת הנתון בוויקינתונים | 
* GND: 1246461412
* ISNI: 0000 0000 2883 3697
* LCCN: n85127254
* VIAF: 38348651
* WorldCat: lccn-n85127254

 |
**אורם ביגלנד קלארק** (באנגלית: **Orme Bigland Clarke**;‏ 8 באוקטובר 1880 - 31 במרץ 1949) היה משפטן וקצין בצבא הבריטי. עם תומה של מלחמת העולם הראשונה הוטלה על קלארק המשימה לנסח במהירות את המערכת המשפטית של המנדט הבריטי על פלשתינה ובכך הניח את היסודות למערכת משפט מודרנית שהונהגה בארץ תחת מערכת המשפט העות'מאנית.

ביוגרפיה
--------

קלארק נולד בכלכותה ובגיל 25 נשא לאישה את אלפרידה רוזוולט, נכדתו של ג'יימס אלפרד רוזוולט, דודו של נשיא ארצות הברית תאודור רוזוולט.  

הוא למד משפטים באוניברסיטת אוקספורד, הוסמך לעריכת דין בשנת 1906 ועבד עבור התובע הכללי של בריטניה סר ג'ון סיימון במשך כשמונה שנים. בשנת 1914, ככל הנראה בהמלצתו של סיימון, מונה קלארק ליועץ המשפטי של השער הנשגב של קונסטנטינופול. במהלך עבודתו שם ייעץ למשרד בנושאי מודרניזציה של מערכת המשפט הטורקית, עבודה שנקטעה עם פרוץ מלחמת העולם הראשונה.

בשנת 1915, לאחר תקופה קצרה עם משפחתו בניו יורק, חזר קלארק לבריטניה כדי להתגייס למאמץ המלחמתי. הוא הוצב ביחידת ארטילריה בצרפת והוצב מחדש במהלך המלחמה בקהיר, שם שירת עד לתום הקרבות בשנת 1918. משנכנסה לתוקפה הפסקת האש ובשיחות השלום החלו מסתמנים גבולות חלוקת המנדטים במזרח התיכון, עלה הצורך במשפטן שינסח במהרה מעין 'חוקה' או מערכת משפטית בארץ ישראל. מאחר שהכוחות בפיקודו של גנרל אלנבי גירשו את הטורקים מפלשתינה, השטח היה למעשה תחת כיבוש צבאי, ומשימת הסדרת המערכת המשפטית הוטלה על הצבא. קלארק, שהיה אז בדרגת רב-סרן, היה האדם בעל הניסיון הרלוונטי באזור, והוא הועבר באופן מיידי לירושלים והחל לעבוד על הפרויקט.

לפי חוקר המשפט הישראלי נתן ברון, קלארק עמל בתנאים קשים, לבדו, מבלי שיוכל להתייעץ עם אף גוף או אדם, והשלים את המשימה בתוך חודשים בודדים. משרדו של קלארק בירושלים היה ממוקם במגרש הרוסים, על קרקע שנמכרה לכתר הבריטי על ידי השלטון החדש במוסקבה לאחר מהפכת 1917. במתחם זה קבע קלארק את משכנו של בית המשפט העליון, ושם הוא נותר עד לחנוכתו של המשכן החדש בשנת 1992. קלארק הגדיר את ערכאות המשפט, ייסד את החלוקה האזורית של בתי המשפט ומינה שופטים בכל רחבי הארץ, תוך הקפדה על מתן ייצוג לקהילות היהודיות, הערביות והבריטיות.

בספטמבר 1918 הכריעו אותו דיכאונות ועומס העבודה ובריאותו החלה מתרופפת. הוא התפטר משירות לאחר שלקה במלריה וחזר לביתו שבאנגליה. בשנת 1921 הוענק לו תואר אצולה בשל 'תרומתו הגדולה למנהל המשפטי בטריטוריות הכבושות'. את המשך הקריירה שלו העביר במשרד האוצר הבריטי.

קישורים חיצוניים
----------------

* אתר למנויים בלבד בזכות קצין בריטי צעיר, יש שופטים בירושלים כבר 100 שנה, באתר הארץ, 1 ביוני 2018
* משפט של איש אחד, באתר ישראל היום
* מידע על אורם קלארק בקטלוג "מרחב" של הספרייה הלאומית
* הספרייה הלאומית, יש שופטים בישראל! הכירו את הבריטי שהמציא את מערכת המשפט שלנו, "הספרנים": בלוג הספרייה הלאומית, 28.05.2018
* The Oxford Man Who Wrote Israel's Constitution (באנגלית)
* ארכיון **אוסף מכתבים של אורם קלארק.**, בספרייה הלאומית

הערות שוליים
------------

1. ↑  [ ]
2. ↑  [ ]

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007357207005171

 |
**מועדון ספורט גונש** (בטורקית: **Güneş SK**) היה מועדון ספורט טורקי שבסיסו באיסטנבול, טורקיה. נוסד באוקטובר 1933 מתוך גלאטסראיי והיו להם אותם צבעים: צהובים ואדומים. שמו של המועדון היה *אטס-גונש* (מטורקית: "להבת שמש") בתחילה, שהפכה במהרה לגונש. הם היו אחת הקבוצות החזקות בשנות השלושים, לאחר שזכו את ליגת הכדורגל של איסטנבול בעונת 1937–1938 ובליגה הלאומית בעונת 1938.

היסטוריה
--------

סכסוכים בתוך המועדון של גלאטסראיי, שהחלו תחילה בשנים 1929–1930, הגיעו לשיאם בשנת 1933. לאחר שנאסר על גורם רשמי אחד מהמועדון, הוחמר מצב הדברים וכמה פקידים ואנשי מועדון נוספים התפטרו כתוצאה מכך. בסופו של דבר התפטר יוסוף זייה אוניש, שכיהן כיו"ר המועדון, גם הוא באותה שנה מאותן סיבות. 25 החברים שעזבו את המועדון תכננו להקים מועדון חדש. התוכנית יצאה לפועל באוקטובר 1935 עם מינוי סבת עבאס כנשיא הראשון. השם *גונש* ("שמש") הוצע על ידי מוסטפא כמאל אטאטורק.

לאחר תקופה קצרה בלבד, מועדון גונש זכה להצלחה ניכרת והפך ליריב של המועדונים הגדולים באיסטנבול. מכיוון שגונש כלל כמה מחברי גלאטסראיי לשעבר, התפתחה יריבות מיוחדת בין שתי הקבוצות. הם חוו את תור הזהב שלהם בעונת 1937–1938, כשזכו גם באליפות איסטנבול ובאליפות הליגה הלאומית. באותה שנה, רק חמש שנים לאחר הקמתו, המועדון התפרק באופן בלתי צפוי.

ב-20 במרץ 1938 השיגה גונש את הניצחון הגבוה ביותר של המועדון נגד גלאטסראיי כשהביסה אותם 7–0 באצטדיון טקסים. זהו הפרש השערים הגבוה ביותר במשחק כדורגל בין שני המועדונים והתבוסה הגבוהה ביותר בתולדות גלאטסראיי בתחרויות ביתיות.

תארים
-----

* **הליגה הלאומית הטורקית**
	+ **זכייה (1):** 1938
* **ליגת הכדורגל של איסטנבול**
	+ **זכייה (1):** 1937/38

הערות שוליים
------------

1. 1 2  Yüce, Mehmet (2015). *İdmancı Ruhlar: Futbol Tarihimizin Klasik Devreleri: 1923-1952 Türkiye Futbol Tarihi* (בטורקית). Vol. 2. Istanbul: İletişim Yayınları. ISBN 9789750516955.
2. ↑  "İstanbul'a 'Güneş' doğuyor!". *ntv.com.tr* (בטורקית). נבדק ב-5 במאי 2018. `{{cite web}}`:  (עזרה)
3. ↑  "1937-1938 Sezonu Milli Küme 6. Hafta Maçı". *macanilari.com* (בטורקית). נבדק ב-5 במאי 2018. `{{cite web}}`:  (עזרה)
**רון זיסנבך** (ידוע גם כ**זוס**; 1970 – 29 בספטמבר 2018) היה קריקטוריסט, קומיקסאי וסופר ישראלי. היה ידוע בעיקר בזכות סדרת הקומיקס שלו, יתומי הסערה, שפורסמה במוסף "גלריה" מבית הארץ פעם בשבוע.

ביוגרפיה
--------

זיסנבך נולד בשנת 1970 בישראל.

בין השנים 1992 ל-1994 למד בבית הספר לאומנויות בצלאל, במחלקה לעיצוב גרפי. לאחר מכן בשנים 1994–1998 למד בבית הספר סם שפיגל לקולנוע ולטלוויזיה.

הוא פרסם מדורים וטורים שונים בעיתונים, כשהמפורסם שבהם היה יתומי הסערה, קומיקס שסיפר על כמה בני נוער שניצלו מרעידת אדמה בפתח תקווה (שם איבדו את הוריהם) ועברו לחיות מחדש בתל אביב.

הוא נפטר ב-29 בספטמבר 2018 לאחר מאבק של שני עשורים במחלת הפרקינסון. לאחר מותו אמני קומיקס רבים פרסמו מכתבי פרידה, בהם מישל קישקה, צחי פרבר ואורי פינק אך גם חברים כגון אמיר חדד ועוד.

בשנת 2020 נפתחה תערוכה של עבודותיו במוזיאון הישראלי לקריקטורה ולקומיקס, שם הוצגו עבודותיו לצד תמונות וסיפורים מחייו.

ראו גם
------

* יתומי הסערה

קישורים חיצוניים
----------------

* כל הפרקים של יתומי הסערה באתר 'עורלה'

הערות שוליים
------------

1. 1 2  המוזיאון הישראלי לקריקטורה ולקומיקס, באתר www.cartoon.org.il
2. ↑  אתר למנויים בלבד וחתול אחד שנראה כמו היטלר: בחזרה לקומיקס "יתומי הסערה", באתר הארץ, 26 בינואר 2020
3. ↑  Amir Hadad, www.facebook.com
4. ↑  יתומי הסערה של זוס חושפים את עצביו המרוטים של הישראלי, באתר מגזין פורטפוליו, ‏2020-06-09
**יִנּוֹן** הוא שם פרטי יהודי. על פי מסורת חז"ל, אחד מארבעת שמותיו האפשריים של המשיח. מקור השם בספר תהילים: "יְהִי שְׁמוֹ לְעוֹלָם, לִפְנֵי-שֶׁמֶשׁ ינין (קרי:**יִנּוֹן**) שְׁמוֹ"" (ספר תהלים, פרק ע"ב, פסוק י"ז)

משמעות השם
----------

משמעות הפסוק על פי הקשרו היא ברכה כי שמו של המלך בו עוסק המזמור "ינון כמו שמש" אך המילה **ינון** כשלעצמה היא מילה יחידאית והוראתה קשה. לפי רש"י, ינון משמעותו "ימשול ויגדל". לפי פירוש רד"ק ינון הוא מלשון נין, בעתיד נפעל - יִנּוֹן - יזכר, יתקיים. בלשון המקרא נין שימש לציון צאצאיו של אדם.

בכתובת אזתוד (Azitawada) "סוכן הדננים" מן המאה ה-9 לפנה"ס שנתגלתה בכמה נוסחים ובשפות שונות (פיניקית ונאו-חתית) באזור טורקיה של היום, נמצאה כתובה גם השורה הבאה: "אפס שם אזתוד **יכון** לעולם כמו שם שמש וירח". מציאותו של משפט כה דומה במבנהו, תוכנו וההקשר בו הוא נתון בתקופה קרובה לזו של חיבור המזמור (וייתכן שאף מוקדמת לו) ובשפה כה קרובה לעברית, העלתה את ההצעה במחקר [דרוש מקור] לפיה המילה "ינון" בתהילים ע"ב אינה אלא שיבוש הצורה שנמצאה בכתובת הפיניקית וקיימת גם בעברית המקראית - **יכון**.

### ייחוס השם למשיח

בגמרא מופיע שתלמידי רבי ינאי היו אומרים ששמו של המשיח ינון, שם הדומה לשם רבם ינאי (סנהדרין צח ב). הפיוט "עת שערי רצון להפתח" מסתיים במשפט האופטימי, שעליו חוזר הקהל לאחר החזן: "וֶאֱמֹר לְצִיּוֹן בָּא זְמַן הַיְשׁוּעָה יִנּוֹן וְאֵלִיָּה אֲנִי שׁוֹלֵחַ."

על פי הקבלה[דרוש מקור], ינון מיוחס למשיח משום שהוא הכפלה בעשר (ספירת מלכות) של השם המפורש:
י'ה'ו'ה / י'נ'ו'ן - ה = 5 בגימטריה, נ = 50, מכאן שי'ה'ו'ה בכתר = י'נ'ו'ן במלכות.

שימוש בשם
---------

אין עדויות לשימוש בשם בעת העתיקה וימי הביניים, ונראה שהשם נכנס לשימוש בין היהודים רק במאות האחרונות. השם הפך נפוץ בין יהודי תימן בתקופה שסביב הקמת מדינת ישראל ועלייתם אליה.

ראו גם
------

* אישים ששמם הפרטי הוא ינון

הערות שוליים
------------

1. ↑  ארבעת השמות הם: מנחם בן חזקיה, שילה, ינון וחנינה (תלמוד בבלי, מסכת סנהדרין, דף צ"ח, עמוד ב').
2. ↑  "לפני" משמש במקרא גם במשמעות "כמו". וראה למשל בדברי חנה לעלי הכהן (ספר שמואל א' א, 16): "אל תתן את אמתך **לפני** בת בליעל" = "**כמו** בת בליעל"
3. ↑  תלמוד בבלי, מסכת מגילה י' ע"ב, ד"ה: "נין"
4. ↑  בתרגומו של **י' אבישור**
5. ↑  רוביק רוזנטל, הזירה הלשונית: בעזרת השם, באתר nrg‏, 24 במרץ 2011, "אהרון גימאני חקר את השמות שנותנים... התימנים... סיפר שבשנות הארבעים ואילך, סביב הקמת מדינת ישראל ועליית יהודי תימן, הרבו התימנים בשמות המתייחסים לבשורת המדינה החדשה. בראש ובראשונה ניתנו השמות ציון וציונה, גואל, ינון, גאולה ועוד..."
ראש של צב אדום-רגליים
**צב אדום-רגליים** (שם מדעי: ***Chelonoidis carbonaria***) הוא מין של צב החי בטבע ביערות אמריקה הדרומית ומשתייך לסוג צב נאוטרופי בו נמצא גם צב גלאפגוס מאיי גלאפגוס. כפי ששמו מרמז לצב זה ישנם רגליים וכן צוואר אדמדמים מעט. צבים אלה נמצאים בסכנה בטבע.

מאפיינים
--------

האורך של צב זה מגיע ל-30 ואף ל-40 ס"מ ומשקלם המרבי יכול להגיע ל-30 ק"ג. השריון שלהם כהה וקמור עם קשקשים בהירים יותר בקצה השריון. הרגליים שלהם אדמוניים עד צהובים בהירים והצבע משתנה מצבים באזורים שונים. הראש קטן ובעל צוואר ארוך גם הוא אדמוני.

צב זה חי ביערות הגשם של האמזונאס יחד עם הצב צהוב-הרגליים (*Chelonoidis denticulata*) וצב צ'אקו (*Chelonoidis chilensis*) - קרוביהם לסוג. הם חיים ביערות לחים וחמימים מדרום-מזרח פנמה, דרך ונצואלה, גיאנה, סורינאם, גינאה הצרפתית ודרום מערבה לאורך הרי האנדים בקולומביה, אקוודור, פרו ובוליביה ומזרחה עד לברזיל, פרגוואי וצפון ארגנטינה. כמו כן הם נמצאים באיים הקאריביים. צבים אלה די נדירים בטבע ואינם נמצאים לאורך כל תחום בית גידולם. 

הם אוכלי עלים כמו רוב בני המשפחה ומעדיפים מיני צמחים כמו קקטוסים שונים, פיקוס וצמחי פילודנדרון וכן זרעים ויאכלו גם חסרי חוליות קטנים, צואה ונבלות. לצבים עצמם אין הרבה טורפים (למעט היגואר) עקב שריונם הקשה, אך כשהם קטנים הם נטרפים על ידי טורפים שונים כמו חוטמנים, לוטרות, לטאות הטגו, עופות דורסים וכו'.

צבים אלו נאספים בטבע על ידי סוחרי חיות מחמד (דבר שהוא לא חוקי), מה שגורם יחד עם כריתת יערות הגשם להימצאותם בסכנת הכחדה.

ראו גם
------

* צב גלאפגוס

קישורים חיצוניים
----------------

ויקישיתוף מדיה וקבצים בנושא **צב אדום-רגליים** בוויקישיתוף
* צב אדום-רגליים, באתר ITIS (באנגלית)
* צב אדום-רגליים, באתר NCBI (באנגלית)
* צב אדום-רגליים, באתר האנציקלופדיה של החיים (באנגלית)
* צב אדום-רגליים, באתר GBIF (באנגלית)